GiliGold/VAD_KnessetCorpus huggingface dataset:
יוסף לפיד: אין לי מעמד לגבי ההסדר הזה יותר מכל אחד אחר, ואם אתה אומר שהקדמתי את ההחלטה הזו אז בוודאי שנראה לי.
יוסי כץ: אני אשאל את היועצת המשפטית האם ההסדר שאני מציע הוא הסדר תקין?
אנה שניידר: אני רוצה להזכיר שבעניין חוק ההסדרים, עוד לפני תקופתי, הייתה מגמה לאשר כל דבר.
אנה שניידר: גם דברים שבאמת כבר חרגו מהטעם הטוב.
אנה שניידר: לאחר מכן, קצת ריסנו את העניין על ידי כך שבהסתייגויות לדיבור, לא אפשרנו שום דבר מהסוג הזה, ובהסתייגויות לדיבור החלטנו בעצם מה תהיה ההסתייגות, כי אם לחבר הכנסת לא היה אכפת כל כך מה כתוב, העיקר שיוכל לדבר.
אנה שניידר: בדקנו עם חברי הכנסת אם מדובר בהסתייגות לדיבור או בהסתייגות מהותית.
אנה שניידר: גם בתקציב מדינה היו הסתייגויות כגון הסתייגות קרמבו לעוזרים פרלמנטרים, פיצוחים לאוהדי ביתר וכו'.
יוסי כץ: הצביעו על ההסתייגויות האלה?
אנה שניידר: הצביעו.
אנה שניידר: הייתה מגמה שהצביעו על הכל.
אנה שניידר: השתדלנו ואנחנו משתדלים לצמצם את התופעה, אבל אי אפשר לצמצם אותה כאשר חבר כנסת רוצה לומר, מטרתו של חוק זה, ואני מדברת על חוק הסדרים, להעמיק את הפערים בחברה הישראלית.
אנה שניידר: אני חושבת שזה יישאר גם אחרי ההחלטה הזו.
יוסי כץ: אבל זה לגיטימי, זה מקובל עלי.
אנה שניידר: אלה לא דברי בלע ולא עלבון.
יוסי כץ: חבר הכנסת לפיד, האם הוסכם עלינו שההסתייגויות האלה עולות למעלה אבל לא מצביעים עליהם?
יוסי כץ: אני מאפשר לך להעלות אותם למעלה אבל לא מצביעים עליהם במליאה.
יוסי כץ: אלה הסתייגויות לרשות דיבור.
יוסף לפיד: הסכמתי לגבי שתי הצעות מהכל.
יוסי כץ: הסתיים הדיון, תחליט מה שתחליט.
יוסי כץ: מי בעד מתן סמכות לוועדה, כפי שהקראתי "ועדה רשאית בהחלטה לקבוע כי לא תצורף להצעת חוק לקריאה שניה ושלישית הסתייגות הכוללת כינוי או ביטוי מעליב, גידופים או דברי בלע".
אנה שניידר: אני חושבת שעדיף שזה יהיה תיקון תקנון.
אנה שניידר: אם זה לא דחוף וממילא זה לא יחול בשבוע הקרוב, אז שזה יהיה תיקון תקנון.
יוסי כץ: מי בעד שזה יהיה תיקון תקנון?
נגד: תודה ההצעה התקבלה.
יוסי כץ: חבר הכנסת לפיד אתה משוחרר לעניין זה.
יוסי כץ: יש עוד נושא, עניין הנושא החדש.
יוסי כץ: טענות חריגה מגדר הנושא בהצעת חוק שירות הביטחון (דחיית שירות לתלמידי ישיבות שתורתם אמונתם)(הוראת שעה), התשס"ב-2002
יוסי כץ: יש שלוש בקשות לנושאים חדשים, הבקשה הראשונה נוגעת לפטור מטעמי מצפון.
יוסי כץ: באופן אישי הייתי שמח אם התיקון הזה היה מתקבל, אבל ההגינות מחייבת אותנו לומר שזה נושא חדש.
יוסי כץ: הנושא השני הוא פטור מטעמי גיל והנושא השלישי הוא...
יוסי כץ: סליחה, הנושא הראשון הוא "מי אשר בנה בית חדש, כלומר, התניה כללית שכל מי שהתחתן, בנה בית, או אירס אישה, יהיה פטור.
שאול יהלום: זה לא ציטוט אמיתי.
יוסף לפיד: הציטוט האמיתי נמצא פה, בתנ"ך.
יוסי כץ: מי בעד הכרה בנושא כנושא חדש, בעמוד 11 סעיף קטן ד' למעלה.
יוסף לפיד: אני רוצה לנמק.
יוסף לפיד: אני רוצה לראות את האדונים האלה מצביעים נגד התנ"ך.
משה גפני: יש לי הערה לסדר.
משה גפני: אם אנחנו לא משוגעים, אנחנו עוברים על התנ"ך, משום שבתנ"ך כתוב "והיית משוגע".
משה גפני: לכן אם נחליט עכשיו שכולם צריכים להיות משוגעים, נצביע נגד, אז אנחנו מצביעים נגד התנ"ך, זה בדיוק מה שאומר חבר הכנסת לפיד.
יוסף לפיד: אתה עושה פרסה מהתנ"ך, אני מוחה נגד זה שאתה עושה פרסה מספר התנ"ך.
יוסי כץ: להפסיק את הויכוחים, יש לנו סדר יום עמוס ואנחנו צריכים לשמור על כוחות רעננים.
יוסי כץ: חבר הכנסת לפיד מנמק מדוע לדעתו זה לא נושא חדש.
יוסף לפיד: מדובר בחוק שקובע באילו תנאים אנשים משוחררים מהשירות הצבאי.
יוסף לפיד: זה המהות של החוק.
יוסף לפיד: מדובר באנשים יראי שמיים, ואני בא עם התנ"ך ואומר, אם אתם, על סמך הדתיות שלכם טוענים לפטור מהשירות הצבאי, אז אני מביא לכם את התנ"ך.
יוסף לפיד: יש לכם אסמכתות יותר חשובות?
יוסף לפיד: פה בפירוש התנ"ך עוסק בספר שופטים בתנאי השירות הצבאי.
יוסי כץ: איזה פרק ואיזה פסוק בבקשה?
יוסף לפיד: פרק כ' פסוק ה' "ודברו השוטרים אל העם לאמור, מי האיש אשר בנה בית חדש ולא חנכו.
יוסף לפיד: ."
משה גפני: לא חנכו.
יוסף לפיד: מאז עשיתי בחינות בגרות לא קראתי את זה.
שאול יהלום: זו הבעיה.
יוסי כץ: וגם אז העתקת.
יוסף לפיד: אני מבקש את הגנתך, אלו דברי בלע.
יוסף לפיד: "...
יוסף לפיד: ילך וישוב לביתו פן ימות במלחמה ואיש אחר יחנכנו, ומי האיש אשר נטע כרם ולא חללו..." להגיד שזה לא שייך לנושא?
יוסי כץ: יש לי שתי שאלות אליך, האחת, מה אומר רש"י?
יוסף לפיד: אני לא עומד לבחינה.
יוסי כץ: הדבר השני, האם אתה מצמצם את הסעיף הזה לתמידי ישיבות או שאתה מרחיב אותו לכלל הציבור במדינת ישראל.
יוסף לפיד: אני מתייחס לאותם אנשים שחוק זה מתייחס אליהם.
שאול יהלום: אתה עושה תחלופה, אתה אומר במקום 45 שעות בישיבה, אתה פוטר את הסעיף הזה, אתה לא מוסיף אותו.
שאול יהלום: לכן אתה אומר למעשה שכל אדם במדינה, כל אזרח יהודי שחל עליו הפסוק הזה, יהיה פטור.
יוסף לפיד: אני מבקש שיירשם בדברי הכנסת שאני נאבק למען קבלת פסוק מהתנ"ך נגד כל החבורה הזו, זו האסמכתא שלהם.
יוסי כץ: אני קודם כל רוצה לשבח את חבר הכנסת לפיד על השימוש במקורות, זה כשלעצמו דבר רצוי וחשוב מאד שהמשפט העברי ימצא לו ביטוי בחקיקה של הכנסת.
יוסי כץ: אדוני היועץ המשפטי.
יהושע שופמן: זה נושא חדש משום שהוא משתנה במקום, כמו שאמר חבר הכנסת לפיד, ושנית, לפחות לטעמי זה נושא חדש כי זה בא מהתנ"ך והדחייה לבני ישיבות דווקא לא.
יוסי כץ: מי בעד הכרה בנושא הזה כנושא חדש?
יוסי כץ: מי בעד אישור בקשת יו"ר הוועדה שזהו נושא חדש?
בעד: נגד" מיעוט הנושא הוכר בנושא חדש.
יוסי כץ: מי בעד אישור הבקשה של פטור מטעמי מצפון שהנושא הוא נושא חדש?
נגד: הנושא הוכר כנושא חדש.
יוסי כץ: הנושא האחרון הוא פטור מטעמי גיל, מי בעד אישור הבקשה שהנושא הוא נושא חדש?
נגד: הנושא אושר כנושא חדש.
יוסי כץ: הנושאים הוכרו כנושאים חדשים ולפיכך לא יוצבע עליהם.
משה גפני: חבר הכנסת יהלום היה מעוניין שההצגה הזו תימשך גם אחר כך.
אברהם רביץ: שאלה למשפטנים, האם אפשר להעלות כנושא חדש את הצעת ההסתייגות של יו"ר הוועדה באשר ל- 12 יום.
אברהם רביץ: אני חושב שזה לא נוגע לוועדת טל בכלל, זהו נושא מאד חשוב וצריך להיות נדון בפני עצמו.
יוסי כץ: הוא יידון בוועדת טל ויוצבע עליו הצבעה שמית.
יוסי כץ: כל אחד יצביע לפי שיקול דעתו, זה לא עניין לוועדת הכנסת.
יוסי כץ: קביעת ועדות לדיון בהצעות חוק
יוסי כץ: יש כמה הצעות למיזוג חוקים וקביעת ועדות.
יוסי כץ: יש הצעת חוק של חברת הכנסת נאות שעברה ב- 24 באוקטובר ז' בחשוון, הצעת חוק ההסדרים באותו נושא עברה ב- 31 לאוקטובר י"ד בחשוון, שבוע לאחר מכן.
יוסי כץ: חבר הכנסת דוד טל מבקש את אישור ועדת הכנסת לדיון משולב בשתי הצעות החוק, בהתאם לנוסח שעבר בקריאה ראשונה, ולהעבירן כהצעת חוק אחת לקריאה שניה ושלישית.
יוסי כץ: מי בעד אישור בקשת יו"ר ועדת העבודה והרווחה ירים את ידו?
נגד: הבקשה אושרה
יוסי כץ: הסעיף הבא הוא שילוב דיונים בהצעות חוק לקריאה שניה ושלישית או קריאה ראשונה?
ארבל אסטרחן: לראשונה לא צריכים את ועדת הכנסת
שירלי אברמי: הצעות חוק פרטיות שעברו קריאה שניה, והצעת חוק ממשלתית שעברה קריאה ראשונה באותו יום, אנחנו מבקשים שילוב, אם לא צריך אז עוד יותר טוב.
יוסי כץ: מדובר בהצעת חוק של חברי הכנסת שאול יהלום דוד טל והממשלה בנוגע להטבות לקצבת נכות לקצבת זקנה.
יוסי כץ: יפה מאד, בקשה על פי 122 א', שילוב הדיון בהצעות החוק.
נגד: הבקשה אושרה קביעת ועדות לדיון בהצעות חוק לשם הכנתן לקריאה שניה ושלישית
יוסי כץ: הצעת חוק למניעת העסקה של עברייני מין במוסד המכוון למתן שירות לקטינים.
יוסי כץ: נשמעו הצעות להעביר את הצעת החוק לדיון בוועדת חוקה חוק ומשפט או בוועדת הפנים.
חנה קלר: במליאה החליטו שוועדת הכנסת תחליט לאיזו ועדה יועבר החוק הזה לאישור לקריאה שניה ושלישית.
חנה קלר: אנחנו חושבים שמאחר והדיון התחיל בוועדת החוקה, כהצעת חוק הפרטית של חבר הכנסת שטייניץ, אז אנחנו מבקשים להמשיך את זה בחוקה.
סגן מזכיר הכנסת דוד לב: באיזה ועדה זה הועבר בקריאה ראשונה?
חנה קלר: ועדת חוקה.
יוסי כץ: יש למישהו התנגדות?
יוסי כץ: מי בעד ועדת חוקה?
נגד: הצעת החוק תועבר לוועדת חוקה חוק ומשפט
יוסי כץ: חבר הכנסת אורי אריאל, הצעת חוק רישום מע"מ, תיקוני חקיקה.
יוסי כץ: הקובל טוען לאפליה ברישום מע"מ בין עמותות הנמצאות מעבר לקו הירוק, מה האפליה שם?
אורי אריאל: היום עמותה שנניח עיסוקה באריאל למען חינוך הילדים, לא יכולה להירשם באריאל היא חייבת להירשם בתוך מדינת ישראל.
יוסי כץ: אני לא מביע עמדה בנושא, השאלה היא איזו ועדה אומרה לדון בזה.
אורי אריאל: עמותות זה בוועדת פנים.
משה גפני: העמותות נדונות בוועדת פנים.
יוסי כץ: הן מתחלקות.
שאול יהלום: התקנות של רשם העמותות הן בוועדת חוקה.
משה גפני: אבל החוקים הם בוועדת הפנים.
שאול יהלום: אלה לא חוקים, כאן יש לך דבר שהוא כמו תקנות.
משה גפני: זה לא שייך לתקנות בכלל.
שאול יהלום: למעשה אפשר לפתור את זה ע"י תקנה של רשם העמותות, בלי חוק בכלל, אם יציגו בפני רשם העמותות את הבעיה.
אורי אריאל: רשם העמותות אמר שהוא לא פותר את זה בתקנה.
משה גפני: אדוני היו"ר, הנושא הזה נדון והתברר שיש מצב שהוא פשוט לא נורמלי מכיוון שעמותות שפועלות ביהודה ושומרון רושמות את הכתובות שלהם בירושלים.
משה גפני: כולם יודעים את זה, ורשם העמותות אמר את זה, דברנו על זה כבר בוועדה.
משה גפני: אין לזה קשר לתקנות, צריך לשנות את החוק וכל החוקים של העמותות נמצאות בוועדת הפנים.
יוסי כץ: איפה התקבל חוק העמותות?
משה גפני: בוועדת החוקה, אבל יש פה כמה בעיות.
ארבל אסטרחן: זה תוקן כמה פעמים, גם בוועדת חוקה וגם בוועדת הפנים.
יוסי כץ: מאחר וגם ברשות ועדת החוקה עומד להיכנס מחר מישהו שהוא לא עוין לנושא- - -
משה גפני: זה בכלל לא נושא של עוין, אני מבקש ועדת פנים.
יוסי כץ: ובכל זאת, חוק העמותות נחקק בוועדת החוקה, אני חושב שצריך לשמור על עקביות מסוימת.
יוסי כץ: מי בעד ועדת חוקה ירים את ידו?
בעד ועדת הפנים: הדיון הועבר לוועדת הפנים
יוסי כץ: ואני לא מבקש רביזיה.
יוסי כץ: הקדמת הדיון בהצעת חוק שידורי הטלוויזיה מהכנסת בערוץ הדמוקרטיה – התשס"ב - 2002
יוסי כץ: העברנו לקריאה ראשונה את חוק הערוץ הדמוקרטי, איך זה נקרא בדיוק?
אתי בנדלר: חוק שידורי טלוויזיה מהכנסת בערוץ הדמוקרטיה.
יוסי כץ: החוק הזה קשור במידה מסוימת לשידורי ערוץ 33 שהוראת השעה עומדת להסתיים.
יוסי כץ: אנחנו מבקשים להעלות את זה במליאת הכנסת היום.
יוסי כץ: האם אנחנו יכולים לעשות את זה ללא תשעה חברים.
אתי בנדלר: לא
יוסי כץ: אז אין מה לעשות, נדחה את זה לשעה 14:30.
יוסי כץ: הצעת חוק למניעת הונאה בתפילין ובמזוזות – מניעת הונאה בספרי תורה ובמגילות של חבר הכנסת משה גפני וקבוצת חברי כנסת, וועדת הפנים או ועדת חוקה?
יוסי כץ: למה ועדת הפנים?
משה גפני: היות וזו הצעת חוק פרטית שלי ושל כמה חברי כנסת, לא מדובר על הטלת עונש פלילי, אז בשביל מה בכלל צריך את זה, הרי הונאה בכלל אסורה?
משה גפני: מדובר על כניסה לעניין של מה זה ספרי תורה ומגילות.
משה גפני: עד היום אין חוק ברור בעניין הזה.
משה גפני: אני מבקש בהצעת החוק שהרבנות היא זו שתקבע את הכשרות של ספרי תורה ושל מגילות, מה שלא היה עד היום בחוק.
משה גפני: אמרתי שאני מוכן לקבל על עצמי את העמדה של משרד המשפטים שלא להוסיף פה אחריות פלילית אלא רק לקבוע את הגדרה המקצועית של ספרי תורה.
משה גפני: זה קשור לוועדת הפנים, אין לזה שום קשר לוועדת חוקה.
יוסי כץ: מה אומרת היועצת המשפטית?
ארבל אסטרחן: אני מנסה למצוא איפה נחקק החוק.
ארבל אסטרחן: החוק למניעת הונאה בתפילין נחקק מזמן, זהו חוק שבעיקרו הוא עונשין.
יוסי כץ: החוק הוא חוק של ועדת חוקה.
נגד: הצעת החוק הועברה לוועדת חוקה.
יוסי כץ: הצעת חוק הכנסת- תיקון עונשין, של חבר הכנסת מיכאל איתן.
יוסי כץ: שר המשפטים הציע להעביר את הנושא לוועדת הכנסת.
יוסי כץ: זה בוועדת הכנסת כי זה חוק בכנסת, לדעתי לא צריך להחליט על זה, זה עבר לוועדת הכנסת.
ארבל אסטרחן: זה עבר לוועדת הכנסת לקביעת איזה ועדה.
ארבל אסטרחן: אתה יכול לקבוע שזה יעבור לוועדת הכנסת.
יוסי כץ: מדובר בחוק הכנסת.
יוסי כץ: אני מעלה להצבעה, מי בעד ועדת הכנסת?
נגד: הצעת החוק הועברה לוועדת הכנסת.
נגד: קביעת ועדות לדיון בהצעות לסדר יום
יוסי כץ: ועידת האזרחים של חברת הכנסת נעמי חזן.
יוסי כץ: מי בעד ועדת הכנסת?
נגד: ההצעה הועברה לוועדת הכנסת.
יוסי כץ: הפיגוע בדלפק אל על בלוס אנג'לס ואישור שר התחבורה להנחית את מטוס החברה בשבת.
שאול יהלום: זה חמור מאד אבל מה הבעיה?
יוסי כץ: באיזו ועדה?
שאול יהלום: בוועדת הפנים.
קריאה: תעופה שייכת לכלכלה.
שאול יהלום: זה לא תעופה, זה חוק העבודה והרווחה, שאסור לעבוד בשבת.
יוסי כץ: אל על זה בכלכלה.
יוסי כץ: זה בעיקר הפיגוע.
שאול יהלום: אבל עיקר הדיון היה בנושא של ועדת העבודה והרווחה כי מדובר על שבת.
יוסי כץ: אני בכל זאת מציע להעביר את זה לוועדת הכלכלה.
שאול יהלום: זה לא שייך לוועדת הכלכלה, הבעיה הייתה חילול שבת.
יוסי כץ: חילול שבת על ידי חברת תעופה.
שאול יהלום: אז זו ועדת העבודה והרווחה שאחראית גם על המנוחה.
יוסי כץ: מי בעד ועדת כלכלה?
יוסי כץ: חבר הכנסת משעני מה אתה מצביע?
יוסי כץ: אתה הקול המכריע אז תשמע על מה מדובר.
יוסי כץ: מדובר על החלטת שר התחבורה לאפשר למטוס אל על לנחות בשבת בישראל אחרי הפיגוע בלוס אנג'לס.
יוסי כץ: חבר הכנסת יהלום בעד ועדת העבודה והרווחה, חבר הכנסת כץ בעד ועדת הכלכלה.
מרדכי משעני: בוועדת העבודה והרווחה, אני חבר בוועדה הזו ואין בכלל שאלה בהצבעה שלי.
יוסי כץ: תודה, ההצעה נשארה בוועדת העבודה והרווחה.
יוסי כץ: נעבור להצעת חוק העמותות הגבלת רישום שכר מנהל ותרומות של חבר הכנסת אופיר פינס פז.
אופיר פינס-פז: כבר החלטנו על זה.
שאול יהלום: הייתה רביזיה.
אופיר פינס-פז: עושים סיכום עם בן אדם...
אופיר פינס-פז: זה לא להאמין שיש אנשים כאלה בכנסת.
אופיר פינס-פז: מסכמים עניין על דעתו, ואחר כך הוא מגיש רביזיה?
אופיר פינס-פז: לא נשמע דבר כזה.
אופיר פינס-פז: איזה אנשים מסתובבים פה?
אופיר פינס-פז: אתה יודע מה, חבר הכנסת גפני, תעשה מה שאתה רוצה.
משה גפני: אתה יכול לתת לי את זה בכתב שאני יכול לעשות מה שאני רוצה?
יוסי כץ: סיכמנו על הקמת ועדה משותפת.
משה גפני: אדוני היו"ר, אני כמובן לא אתייחס למי שאמר פה אתמול שהוא הצביע נגד חוק טל ובמליאה ראינו שהוא הצביע בעד, אז אני לא צריך להתייחס לדברי המוסר שלו.
משה גפני: אדם שמשקר במצח נחושה - - -
יוסי כץ: ביקשתי ממך להתייחס לטענה.
משה גפני: אני הולך להתייחס לזה אבל אני צריך להתייחס גם לדברי המוסר שלו, שאני עושה מה שאני רוצה ואני לא הגון, אני לפחות לא משקר בצורה כזו.
משה גפני: אדוני היו"ר, התווכחתי בוועדה הזו לגבי הנושא הזה.
משה גפני: יש לגבי העניין הזה, כמו כמה נושאים נוספים בכנסת, דיון לגבי העמותות.
משה גפני: חוק העמותות נחקק בוועדת החוקה, אני לא מתייחס באופן פרסונלי, יכול להיות שאני לא אהיה בוועדת הפנים ויכול להיות שחבר הכנסת פינס לא יהיה בוועדת החוקה.
משה גפני: כשבאתי לכאן לדיון בעניין הזה, הצעת הצעה, וההצעה הייתה שחבר הכנסת יהלום יעמוד בראש הוועדה המיוחדת, למרות שחבר הכנסת יהלום חבר שלי, חבר הכנסת פינס הצליח לעשות פוליטיקה והעביר את חבר הכנסת יהלום לצדו, עכשיו כל הזמן חבר הכנסת יהלום נגדי.
שאול יהלום: נכון, הוא פוגע בי.
משה גפני: הנושא הוא יותר רציני מהצחוק שאני עושה ממנו.
משה גפני: חזרתי לוועדה, ואמרתי ליועצת המשפטית של הוועדה שהסכמתי שתהיה ועדה משותפת.
משה גפני: היא אמרה לי, אתה יכול להסכים - - -
שאול יהלום: אתה עושה מה שנשים אומרות לך?
שאול יהלום: זה אסור לפי ההלכה.
משה גפני: תראה את הליצנות שהם עושים ערב תשעה באב.
שאול יהלום: אסור לך בכלל לשמוע אותה, קול איש באישה ערווה.
יוסי כץ: חבר הכנסת יהלום תרחם עלי.
משה גפני: אמרה לי היועצת המשפטית של הוועדה, והיא צודקת בזה, חוק העמותות נחקק, וזה אחד המקרים שצריך לקיים עליהם דיון באופן אמיתי, הוא נחקק בוועדת החוקה.
משה גפני: כל החוקים הנלווים לו, להוציא התקנות, נמצאים בוועדת הפנים.
משה גפני: זאת מכיוון שרשם העמותות הוא משרד הפנים, ותפקידה של ועדת הפנים בתקנון הוא פיקוח פרלמנטרי על משרד הפנים ועל הגופים הנלווים לו.
משה גפני: אני מקיים דיונים בוועדת הפנים על רשם העמותות, אני מקיים דיונים על כל הנהלים שם, אני מקיים דיונים על הכל.
משה גפני: אומרת לי היועצת המשפטית של הוועדה, אתה יכול לעשות "צ'ירקס" עם חבר הכנסת פינס ועם שאול יהלום, אבל אתה פוגע בוועדה.
שאול יהלום: אתה מקשיב לנשים כל הזמן.
משה גפני: אפשר לדעת אדוני יו"ר הוועדה איך אתה מאפשר את ההערות השוביניסטיות האלה?
יוסי כץ: אין לדבר סוף.
יוסי כץ: סיכמנו שחבר הכנסת יהלום יעמוד בראש הוועדה המשותפת מטעם ועדת החוקה, כך סיכמנו וכך הסכים חבר הכנסת פינס.
אופיר פינס-פז: על פי המלצתה של ארבל, היועצת המשפטית של הוועדה יש ועדה משותפת לוועדת החוקה וועדת הפנים ברשות חבר הכנסת יהלום לא ברשותי.
משה גפני: אני מבקש לשמוע את היועצת המשפטית של הוועדה.
אופיר פינס-פז: זה על פי המלצתה של היועצת המשפטית.
משה גפני: אני רוצה לשמוע אותה.
יוסי כץ: אני חוזר ומצביע על אישור - - -
משה גפני: אפשר לקבל את חוות דעתה של היועצת?
יוסי כץ: קבלנו כבר, מספיק.
יוסי כץ: היה בינינו סיכום על דעת כולם, חבר הכנסת יהלום יעמוד בראש הוועדה המשותפת.
אתי בן יוסף: ארבעה חברים מכל ועדה.
יוסי כץ: ועדה משותפת של חוקה ופנים, ארבעה חברים מכל ועדה בראש הוועדה יעמוד חבר הכנסת יהלום מטעם ועדת החוקה.
יוסי כץ: מי בעד ההצעה הזו?
נגד: הצעה אושרה
משה גפני: אני מתפלא שלא נתת ליועצת המשפטית לומר את חוות דעתה.
יוסי כץ: אנחנו עוברים להצעת חוק לתיקון פקודת העיריות, שמות של מקומות ציבוריים, חבר הכנסת פינס בבקשה.
אופיר פינס-פז: זהו חוק של חבר הכנסת גפני שמנסה לבטל חוק שאני חוקקתי בזמנו.
אופיר פינס-פז: חבר הכנסת גפני הוא יו"ר ועדת הפנים, הוא אדם שאם הוא רוצה חוק, שהוא עצמו יו"ר הוועדה, זה דבר שלא מאפשר לו לשלוט באופן אמיתי בעניין, הרי הוא יהפוך את זה לחוחה ואיטלולה.
אופיר פינס-פז: לכן אני חושב שהחוק לא צריך להיות מחוקק אצלו.
אופיר פינס-פז: צריך להעביר את זה לרשות ועדה אובייקטיבית שמסוגלת לתת - - -
משה גפני: כמו שחבר הכנסת פינס עשה באופן אובייקטיבי את החוק שלו בוועדת חוקה ואמר לי שזה חוק מוסכם והעביר את זה בקריאה שלישית.
שאול יהלום: מה אומר החוק?
משה גפני: החוק אומר שכדי לשנות שם רחוב צריך להודיע לדיירי הרחוב, לקבל את ההסתייגויות שלהם, זה מתקבל רק ברוב של שני שלישים, כמו שהיה החוק המקורי.
משה גפני: הוא הציע שתהיה ועדת שרים לסמלים ולטקסים ברוב מוחלט, אומר לי דני נווה שהוא לא יביא את זה אף פעם.
יוסי כץ: חסל דיון, גברתי היועצת המשפטית האם אפשר לקבל את דברי חבר הכנסת פינס שאמר שהואיל וחבר הכנסת גפני מבקש לבטל חוק שהתקבל לאחרונה כמו שאני מבין, והוא עובר לוועדת הפנים שברשותו.
יוסי כץ: אני אומר לך שלפי דעתי זהו לא נימוק שיכול לשמש בועדת הכנסת.
יוסי כץ: יש היום שקיפות מלאה, ואני משוכנע שחבר הכנסת גפני, כמו תמיד, לא ישים את זה בראש סדר העדיפויות של הוועדה לפני חוקים אחרים.
משה גפני: אני בלאו הכי לא יכול להביא את זה לפני המושב הבא, אז על מה הדיבורים.
שאול יהלום: לא אישרו לכם ישיבות בפגרה?
יורי שטרן: חבר הכנסת פינס, אי אפשר לקבל החלטות בכנסת על בסיס כל כך פרסונלי, לכן אם הסוגיה שייכת באופן ברור וחד משמעי לוועדה מסוימת, אז תעשה הכל אחר כך במליאה, או בוועדה.
יוסי כץ: מי בעד ועדת הפנים ירים את ידו.
נגד: ההצעה הועברה לדיון בוועדת הפנים ואיכות הסביבה.
משה גפני: אדוני היו"ר אני מבקש הודעה אישית, החוק לפקודת העיריות, לשינוי שמות רחובות, הצעת חוק של חבר הכנסת אופיר פינס, עבר בוועדת החוקה, הוא העביר את זה בוועדת החוקה.
אופיר פינס-פז: אם מה שאתה אומר עכשיו זה שקר - - -
משה גפני: באיזה ועדה העברת את זה?
משה גפני: זה עבר בוועדת חוקה.
יוסי כץ: אנחנו עוברים להצעת חוק אחרונה של חבר הכנסת לנגנטל.
שאול יהלום: אבל מה האמת?
יוסי כץ: הצעת חוק לתיקון פקודת המבחן, מבחן בצירוף לעונש נוסף, של חבר הכנסת לנגנטל.
יוסי כץ: זה עובר להצבעה בשעה 14:30.
יוסי כץ: תודה רבה לכולם הישיבה נעולה.
אפי אושעיה: קיבלתי את ההודעה ובכל זאת אני מבקש למסור כאן שישנו עיוות במספר החברים.
אפי אושעיה: סיעת העבודה מונה 25 חברי כנסת, סיעת הליכוד מונה 19, סיעת ש"ס מונה 17, ובכל זאת יש להם מספר חברים כמו לסיעת העבודה.
אפי אושעיה: ברור שיש פה איזשהו עיוות, שאותו צריך לתקן.
יוסי כץ: אני רוצה להבהיר.
יוסי כץ: הבעיה היא לא עם סיעת הליכוד, כי סיעת הליכוד בוודאי נמצאת בתת-ייצוג.
יוסי כץ: הבעיה היא עם מספר סיעות שיש להן חמישה-שישה חברי כנסת ויש להם סגן יושב-ראש הכנסת.
יוסי כץ: כך הוחלט.
יוסי כץ: ה צ ב ע ה
יוסי כץ: נגד – מיעוט
יוסי כץ: ההמלצה נתקבלה.
יוסי כץ: אני מברך אותך לרגל החלטה של ועדת הכנסת ואני אביא אותה למליאה היום או מחר.
יוסי כץ: בקשות הממשלה להקדמת הדיון בהצעות חוק
יוסי כץ: יש לנו שלוש בקשות של הממשלה ובקשה אחת שלנו לפטור מחובת הנחה.
הן אלה: לגבי ההצעה על גמלאות וההצעה לנזיקים אזרחיים, הממשלה מבקשת פטור מחובת הנחה רק לקריאה הראשונה.
הן אלה: לגבי שחרור מינהלי של אסירים בכל הקריאות.
הן אלה: והקדמת הדון בהצעת חוק שידורי טלוויזיה מהכנסת בערוץ הדמוקרטיה, התשס"ב-2002, הצעה של ועדת הכנסת.
הן אלה: ה צ ב ע ה
הן אלה: נגד – אין
הן אלה: הבקשה להקדמת הדיון בהצעת חוק שידורי טלוויזיה מהכנסת בערוץ הדמוקרטיה,
יוסי כץ: 7 בעד, אין נגד, 1 נמנע.
יוסי כץ: הבקשה נתקבלה.
פז ברנט: זה משלים את ההצעה שעברה מבחינת התביעות שאפשר להגיש נגד המדינה.
פז ברנט: ההצעה הקודמת דיברה על האינתיפאדה הראשונה.
פז ברנט: שם נקבעה התקופה שבה אפשר להגיש תביעות נגד הממשלה.
פז ברנט: ההצעה הזאת משלימה לגבי נתין של מדינת אויב ולגבי תושב אזור עימות, כפי שיקבע שר הביטחון.
פז ברנט: זאת אומרת, הם לא יוכלו להגיש תביעות נזיקים כנגד פעולות שנעשו על ידי המדינה.
פז ברנט: .
יוסי כץ: ממתי?
פז ברנט: מהרגע שהחוק יעבור.
יוסי כץ: זאת אומרת, זה לעתיד לבוא.
יוסי כץ: מה סיבת הדחיפות?
פז ברנט: סיבת הדחיפות היא כדי למנוע הגשת תביעות.
פז ברנט: כרגע המצב מאפשר הגשת תביעות.
יוסי כץ: אני לא מבין מה סיבת הדחיפות המיוחדת היום, במיוחד שזה רק לקריאה הראשונה.
יוסי כץ: אבל אני מעמיד להצבעה.
יוסי כץ: מי בעד מתן פטור מחובת הנחה להצעת חוק הנזיקים האזרחיים (אחריות המדינה) (תיקון מס' 5) (הגשת תביעות נגד המדינה על ידי נתין מדינת אויב או תושב אזור עימות) ירים את ידו.
יוסי כץ: ה צ ב ע ה בעד הקדמת הדיון בהצעת החוק -8 נגד – אין נמנעים – 2 הבקשה להקדמת הדיון בהצעת החוק הנזיקים האזרחיים (אחריות מדינה) (תיקון מס' 5) (הגשת תביעות נגד המדינה על ידי נתין מדינת אויב או תושב אזור עימות), התשס"ב-2002, נתקבלה.
יוסי כץ: 8 בעד, אין נגד, 2 נמנעים.
יוסי כץ: הבקשה התקבלה.
חנה קלר: יש מצוקה נוראית בבתי הכלא.
יוסי כץ: מי בעד בקשת הממשלה לפטור מחובת הנחה בכל הקריאות, ירים את ידו.
יוסי כץ: בעד הבקשה להקדמת הדיון בהצעת החוק – רוב
יוסי כץ: הבקשה להקדמת הדיון בהצעת חוק לתיקון פקודת בתי הסוהר
יוסי כץ: מי בעד פטור מחובת הנחה בקריאה ראשונה, ירים את ידו.
יוסי כץ: הבקשה להקדמת הדיון בהצעת חוק שירות המדינה (גמלאות) (תוספת קצבה –
יוסי כץ: הנושא הראשון שעל סדר היום: קביעת מסגרת דיון להצעות להביע אי-אמון בראש הממשלה בשל: חוק טל המשחרר את החרדים מהשירות בצה"ל; השירות הצבאי של בחורי הישיבות, ומדיניותה של הממשלה ביחס לעוני הקשה השורר בקרב האוכלוסיה הפלשתינית בשטחים ופגיעה ברשתות המגן החברתיות בישראל.
אליעזר זנדברג: אדוני היושב ראש, אני מציע הפעם לקבוע שתי דקות בגלל סדר היום העמוס.
סגן מזכיר הכנסת דוד לב: חבל על הזמן.
עבד-אלמאלכ דהאמשה: אני מציע שלוש דקות, כרגיל.
יוסי כץ: שלוש דקות, מקובל, דיון משולב.
יוסי כץ: ה צ ב ע ה בעד – 3 נגד – אין נמנעים – אין
ארבל אסטרחן: אדוני היושב ראש, אם רוצים להגיש אי-אמון על חוק טל, זה לא צריך להיות בתום הדיון לחוק?
אליעזר זנדברג: לא, זה אי-אמון בהצעת החוק, כרגע זה אי-אמון בעמדת הממשלה, זה דבר אחר.
אליעזר זנדברג: פניית חה"כ זבולון אורלב בבקשה לאשר לוועדה שהצעת חוק שאישרה לקריאה ראשונה, פורסמה לפני 16.7.2002 וטרם נדונה – לדון מחדש בשאלת העלות התקציבית -
הסעיף הבא: ארבל, בבקשה.
ארבל אסטרחן: מדובר בפנייה של חבר-הכנסת אורלב, אבל בעצם מדובר בשאלה עקרונית, ולכן היא מגיעה לוועדה.
ארבל אסטרחן: היום, לפי התקנון, כאשר ועדה מכינה הצעת חוק לקריאה שניה ולקריאה שלישית, יש לה אפשרות למשוך את הצעת החוק בחזרה לוועדה, אם חלו איזה שהם שינויים שהיא רוצה להכניס בנוסח.
ארבל אסטרחן: אין לנו הוראה כזאת לגבי הצעת חוק שוועדה הכינה לקריאה ראשונה, ופורסמה בכחול.
ארבל אסטרחן: אתייחס למקרה הספציפי של חבר-הכנסת אורלב ומזה זה יובן.
ארבל אסטרחן: הצעת חוק של חבר-הכנסת אורלב הוכנה לקריאה ראשונה בוועדה הכספים, נמשכה לפרסום ברשומות, ולפני שהובאה לדיון לקריאה ראשונה, נכנסה לתוקף הוראת השעה של חוק יסוד: משק המדינה שקבע שצריך רוב מיוחד של חברי הכנסת.
ארבל אסטרחן: בהצעת החוק, בנוסח הכחול, פורסמה עלות תקציבית, מטעם האוצר, אבל לא התקיים דיון של ממש בוועדת הכספים בעלות התקציבית, ולא הועלו הצעות חלופיות, כי לפני שהוראת השעה היתה בתוקף, אף אחד לא ייחס לזה יותר מדי חשיבות.
ארבל אסטרחן: כעת, פורסמה ההצעה בנוסח הכחול, ולטענת חבר-הכנסת אורלב, העלות התקציבית שפורסמה מטעם משרד האוצר אינה מדוייקת, הוא חולק עליה, והוא מבקש שהוועדה תוכל לקיים דיון נוסף.
יוסי כץ: לפי התקנון, הוועדה היא זו שמכריעה במקרה של חילוקי דעות?
ארבל אסטרחן: לפי הוראת השעה של חוק היסוד, הוועדה היא זו שמכריעה כאשר מובאים בפניה נתונים אחרים.
יוסי כץ: הבנתי, אבל במקרה הזה, הוא כבר עבר את השלב הזה, ולכן הוא רוצה לחזור רברס.
ארבל אסטרחן: הוא רוצה שהוועדה תקיים דיון מחדש בשאלת העלות התקציבית בלבד.
זבולון אורלב: בזמן שהיה הדיון החוק לא היה בתוקפו.
יוסי כץ: גיא קריגר, נציג האוצר, בבקשה.
גיא קריגר: הענין קצת מעציב כי הוא מלמד אולי משהו על גישה.
גיא קריגר: כשנדונה הצעת החוק והובאה לקריאה ראשונה, היה ברור שיש לה עלות תקציבית.
גיא קריגר: אגב, זה נכון לא רק להצעת החוק הספציפית - שאני מודה שאני מכיר אותה אבל לא בקיא בפרטיה - אבל האוצר אמר שיש להצעת החוק הזאת עלות תקציבית.
גיא קריגר: ברם, בדיון בוועדה לא ייחסו לקביעה הזאת של האוצר את החשיבות הנדרשת או שלא ייחסו לעלות התקציבית את החשיבות הנדרשת.
גיא קריגר: זה אולי מסביר את הרקע להוראת השעה שאדוני מכיר היטב את תהליך החקיקה שלה, של אותו חוק יסוד: הוראת שעה לענין המגבלות על חקיקה פרטית שכרוכה בעלות תקציבית.
גיא קריגר: בדיון בוועדה העלות התקציבית הוצגה על ידי האוצר, אני לא הייתי בדיון הזה, אבל אני יכול להבטיח נאמנה, יהיה אשר יהיה, נציג האוצר שנקב במספר, הוא לא נקב בו ככה סתם.
גיא קריגר: הוא נקב בו על סמך איזה שהוא חישוב שהוא עשה ברצינות, ותמיד, כשאנחנו נותנים הערכות עלות, אנחנו נותנים הערכות עלות למיטב הבנתנו המקצועית, שיש חולקים על רמתה, אבל למיטב הבנתנו המקצועית, העלות הזאת היא הכי מדויקת שאנחנו יכולים לתת.
גיא קריגר: יותר מזה, כשיש דבר שלא ניתן לאמוד אותו, אנחנו אומרים, ביושרה המתבקשת, שלא ניתן לאמוד אותו.
גיא קריגר: כאן, ניתנה העלות, היתה הזדמנות לחלוק עליה, איש לא עשה את זה, כל אחד ומניעיו עימו.
גיא קריגר: אני מניח שזה לא נעשה משום שלא ייחסו חשיבות למספר הזה.
יוסי כץ: תודה, הנימוק שלך ברור.
אליעזר זנדברג: אדוני היושב ראש, אני רוצה להציע הצעה.
אליעזר זנדברג: זה מצב ביניים שיחזור על עצמו רק במקרים די נדירים.
אליעזר זנדברג: במקום זה, בוא נאפשר לפרסם מעין הודעה - במקום הפרסום ברשומות שאולי היה צריך לתקן אותו – שאומרת, יש גרסה א' ויש גרסה ב' לגבי העלות, ונסת
אליעזר זנדברג: פק בכך, האם זה אפשרי בגלל שזה מצב ביניים?
אליעזר זנדברג: ובכך נסיים, ואתה לא צריך לחזור לוועדה.
יוסי כץ: עורך הדין, חבר-הכנסת זנדברג מציע פתרון.
יוסי כץ: מה דעתה של היועצת המשפטית של הוועדה?
ארבל אסטרחן: השאלה היא לא אם יש גרסאות שונות, השאלה היא מאוד מהותית, האם צריכים חמישים חברי כנסת להצביע על החוק בקריאה ראשונה או לא, אם לא היו חמישים, החוק לא עבר.
ארבל אסטרחן: לכן, חייבת להיות הכרעה אחת, האם מדובר בהצעת חוק תקציבית או לא?
יוסי כץ: אני מבין שהחוק הזה נמצא לפני קריאה ראשונה.
יוסי כץ: זאת אומרת, לשאלה, מה הסכום, יש משמעות, בגלל הסעיף של חמישים חברי הכנסת.
זבולון אורלב: בוודאי, והחוק פורסם רק אחרי - - -